**NOTĂ INFORMATIVĂ**

**la proiectul hotărârii Guvernului**

cu privire la propunerea de transmitere a unui teren

din proprietatea orașului Florești, în proprietatea statului

(număr unic 92/MAI/2024)

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|   Proiectul hotărârii Guvernuluicu privire la propunerea de transmitere a unui terendin proprietatea orașului Florești, în proprietatea statului este elaborat de Ministerul Afacerilor Interne. |
|  **2. Condiţiile ce au impus elaborarea proiectului de act normativ şi finalităţile urmărite** |
|  Elaborarea proiectului are ca scop construcția în orașul Florești a Remizei de salvatori și pompieri de tip modern dotată cu utilități necesare care să asigure creșterea calității și spectrului serviciilor de urgență acordate populației din zona de intervenție.  Proiectul a fost elaborat în conformitate cu prevederile art. 14 alin. (1) lit. b) din Legea nr. 121/2007 privind administrarea şi deetatizarea proprietății publice, art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale.  Conform programului de asistență tehnică lansat de către Guvernul S.U.A. în Republica Moldova, pentru anul 2026 este planificată construcția unei remize noi de salvatori şi pompieri pe teritoriul orașului Florești.Una din condițiile de bază pentru înglobarea în proiect a unui obiectiv, este existența în proprietate a unei construcții corespunzătoare pentru reconstrucție și/sau a terenului aferent, suprafața căruia ar permite executarea lucrărilor de construcție, cu amplasarea convenabilă din punct de vedere tehnico-economic (existența în apropiere a punctelor de racordare la rețeaua de gaze naturale, apă, canalizare, energie termică).În rezultatul examinării preliminare a actualei construcții în care este dislocată Unitatea de salvatori și pompieri din orașul Florești, s-a constatat că aceasta nu corespunde cerințelor tehnico-sanitare prestabilite, iar suprafața terenului aferent nu permite reconstrucția acesteia într-un sediu modern la standarde europene. Astfel, de comun cu Administrația Publică Locală a fost identificat un sector de teren cu suprafața de 0,2 ha, număr cadastral 4501217.182, situat în orașul Florești, str. 1 Mai, 2a, viabil pentru edificarea unei Remize de pompieri și salvatori în localitate pasibil transmiterii în proprietatea statului, administrarea Agenției Proprietății Publice (gestiunea Direcției situații excepționale mun. Soroca a Inspectoratului General pentru Situații de Urgență al Ministerului Afacerilor Interne). Sectorul de teren cu numărul cadastral 4501217.182 a fost format ca bun imobil în temeiul Deciziei Consiliului raional Florești nr. 45 din 25.01.2013 și supus delimitării conform prevederilor legislației în vigoare la momentul respectiv. Ulterior, la 29.09.2013, în Registrul bunurilor imobile a fost înregistrat dreptul de proprietate al orașului Florești asupra terenului respectiv.  Totodată, amplasarea geografică a terenului selectat permite crearea accesului către traseul republican R13, un factor foarte important la capitolul operativitate și micșorare a timpului de răspuns. Reieșind din importanța proiectului și scopul enunțat, considerăm oportun intrarea în vigoare a prezentei hotărâri la data publicării în Monitorul Oficial al Republicii Moldova. |
|  **3. Descrierea gradului de compatibilitate pentru proiecte care au ca scop armonizarea legislației naționale cu legislația Uniunii Europene** |
|  Proiectul hotărârii Guvernului nu are ca scop armonizarea legislaţiei naţionale cu legislaţia Uniunii Europene. |
|  **4. Principalele prevederi ale proiectului şi evidenţierea elementelor noi** |
|  Prin proiectul înaintat spre examinare se propune transmiterea unui teren din proprietatea orașului Florești, cu suprafața de 0,2 ha (număr cadastral 4501217.182), situat în intravilanul localității, în proprietatea statului, administrarea Agenției Proprietății Publice (gestiunea Direcției Situații Excepționale mun. Soroca a Inspectoratului General pentru Situații de Urgență) pentru construcția unei Remize de salvatori și pompieri moderne dotate cu utilități care va asigura accesul populației la serviciile de urgență acordate din zona de intervenție.Astfel, va fi posibil minimalizarea timpului de reacție în cazurile declanșării situațiilor de urgență și excepționale în zona de deservire.  |
|  **5. Fundamentarea economico-financiară** |
|  Implementarea prezentei hotărâri nu va implica cheltuieli financiare suplimentare din bugetul de stat.  |
|  **6. Modul de încorporare a actului în cadrul normativ în vigoare** |
|  Proiectul elaborat se încadrează în cadrul normativ, iar adoptarea proiectului nu impune modificarea sau abrogarea a careva acte normative.  |
|  **7. Avizarea şi consultarea publică a proiectului** |
|   În scopul respectării prevederilor Legii nr.100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului actului normativ a fost plasat pe pagina-web oficială a Ministerului Afacerilor Interne [www.mai.gov.md](http://www.mai.gov.md) și pe platforma guvernamentală [www.particip.gov.md](http://www.particip.gov.md) [https://particip.gov.md/ro/document/stages/\*/11972](https://particip.gov.md/ro/document/stages/%2A/11972)  |
|  **8. Constatările expertizei anticorupție** |
|  Proiectul va fi supus expertizei anticorupție potrivit prevederilor Legii nr. 100/2017 privind actele normative. |
|  **9. Constatările expertizei de compatibilitate** |
|  Proiectul nu transpune legislația comunitară, respectiv nu a fost supus expertizei de compatibilitate. |
|  **10. Constatările expertizei juridice** |
|  Proiectul va fi supus expertizei juridice potrivit prevederilor Legii nr. 100/2017 privind actele normative. |
|  **11. Constatările altor expertize** |
|  Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător. Respectiv, nu este necesară examinarea acestuia de către Grupul de lucru pentru reglementarea activității de întreprinzător. De asemenea, proiectul nu cade sub incidența altor expertize necesare de a fi efectuate în condițiile Legii nr. 100/2017 cu privire la actele normative. |

**Secretar de stat Jana COSTACHI**